Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: az 1993. évi LXXIX. törvény 6. § (3) bekezdésében foglaltakra, valamint a szabálysértési törvény 27. § (1) és a 77. §
Paragraph Index: 179

(1) bekezdéseiben írt rendelkezésekre hivatkozva — a feljelentést nem tette át a gyámhatósághoz a megfelelő intézkedés megtételére. A legfőbb ügyész észlelte továbbá, hogy a szabálysértési hatóság idézéssel kapcsolatos intézkedéseinek megalapozatlansága elkerülte a törvényességi felügyeletet ellátó V—VIII. és XIII. Kerületi Ügyészség figyelmét is, ami odavezetett, hogy az ügyész az elővezetést elrendelő határozatot jóváhagyta. Az állampolgári jogok országgyűlési biztosa megállapította, hogy a szabálysértési hatóság alkotmányos joggal kapcsolatos visszásságot okozott, mert eljárása ellentétes volt az Alkotmány 2. § (1) bekezdésében rögzített jogbiztonság követelményével, és sértette az Alkotmány 8. § (1)—(2) bekezdéseiben foglalt alapjogok korlátozásának tilalmát. A feltárt alkotmányos visszásságot a vizsgálat során a legfőbb ügyész részben orvosolta. Felhívta ugyanis a Fővárosi Főügyészséget, hogy a hasonló jogsértések megelőzése végett nyújtson be jelzést a Budapest Főváros XVII. Kerületi Polgármesteri Hivatal Szabálysértési Hatóságához, valamint arra, hogy a Budapesti V—VIII. és XIII. Kerületi Ügyészség helyettes vezetőjét utasítsa, hogy az elővezetések ügyészségi jóváhagyásá- 1999/79/II. szám nál alaposabban és körültekintőbben járjanak el. Ezért ezen hiányosságokra vonatkozóan az állampolgári jogok országgyűlési biztosa ajánlást nem tett. A hasonlóan sérelmes eljárások jövőbeli előfordulásának megakadályozása céljából azonban kezdeményezte, hogy a Budapest Főváros Közigazgatási Hivatalának vezetője — felügyeleti jogkörében — gondoskodjon arról, hogy mind a konkrét ügyben eljárt szabálysértési hatóság, mind pedig a felügyelete alá tartozó további

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes